**The Avodah Of Summer: Elevating the Mundane**

**Parshas Shelach 5771**

**1) במדבר פרק יג**

(א) וידבר ד' אל משה לאמר:

(ב) שלח לך **אנשים** ויתרו את ארץ כנען אשר אני נתן לבני ישראל איש אחד איש אחד למטה אבתיו תשלחו **כל נשיא בהם**:

**2) רש"י במדבר פרק יג**

כלם אנשים - כל אנשים שבמקרא לשון חשיבות, ואותה שעה כשרים היו:

**3) מגדולי התורה והחסידות[[1]](#footnote-1) – האדמו"ר ר' צדוק הכהן מלובלין, עמ' לז**

ומורגל היה בפיו של האדמו"ר מאיזביצא: "מחטאתיהם של דור המדבר נעשתה תורה ואם חסרה אות אחת מתורה זו – הרי פסולה היא. ומן המצוות שלנו – לא נעשתה תורה..."

**4) שמות (משפטים) – פרק כג**

**טז** וְחַג הַקָּצִיר בִּכּוּרֵי מַעֲשֶׂיךָ, אֲשֶׁר תִּזְרַע בַּשָּׂדֶה; וְחַג הָאָסִף בְּצֵאת הַשָּׁנָה, בְּאָסְפְּךָ אֶת מַעֲשֶׂיךָ מִן הַשָּׂדֶה.

**5) אמת ליעקב – פרשת משפטים (ר' יעקב קמנצקי זצ"ל)**

...ולכאורה זה דבר תמוה, הכי רק זה הוא הענין של המועדים?...כוונת התורה בזה הוא להדגיש את שיטת ישראל החולקת על אמונת האומות, והיינו שאנו סוברים שהגשמיות ג"כ רוחניות היא, **ואין שום חילוק בין עבודת ה' על ידי אכילה ובין עבודת ה' על ידי תפילה.**

**6) רמב"ם הלכות מעשה הקרבנות פרק ג הלכה ב**

ואחד אנשים ואחד נשים או עבדים מביאין כל הקרבנות, **אבל העכו"ם אין מקבלין מהן אלא עולות בלבד...**

**7) משנה מסכת מכות פרק ג משנה טז**

רבי חנניה בן עקשיא אומר רצה הקדוש ברוך הוא לזכות את ישראל **לפיכך הרבה להם תורה ומצות** שנאמר (ישעיה מ"ב) ה' חפץ למען צדקו יגדיל תורה ויאדיר:

**8) כלי חמדה – פרשת וירא, אות ה (ר' מאיר דן פלאצקי זצ"ל)**

...שעיד"ז שעוסקין בתורה ועושין כל ענייני הגשמיים לשם מצוה נתקדשו הדברים הגשמיים ונעשין לעניינים רוחניים וזה הרבה "להם" תורה ומצות שכל ענייני ישראל בעוה"ז יש בהם תורה ומצות לזכות אותם.

**9) במדבר (שלח) – פרק יג (ע"פ ר' יששכר דוב מבעלז זי"ע[[2]](#footnote-2))**

**ח** לְמַטֵּה **אֶפְרָיִם**, הוֹשֵׁעַ בִּן-נוּן.  **ט** לְמַטֵּה **בִנְיָמִן**, פַּלְטִי בֶּן-רָפוּא.  **י** לְמַטֵּה **זְבוּלֻן**, גַּדִּיאֵל בֶּן-סוֹדִי.  **יא** לְמַטֵּה יוֹסֵף, לְמַטֵּה **מְנַשֶּׁה**--גַּדִּי, בֶּן-סוּסִי.

**10) דברי הימים א פרק כט**

(יא) לך ידוד הגדלה והגבורה והתפארת והנצח וההוד **כי כל בשמים ובארץ** לך ד' הממלכה והמתנשא לכל לראש:

חסד – גבורה – תפראת – נצח – הוד – **יסוד** – מלכות

**11) מסכת סוטה דף י עמוד ב**

דאמר רב חנין בר ביזנא א"ר שמעון חסידא: יוסף שקדש ש"ש בסתר - זכה והוסיפו לו אות אחת משמו של הקב"ה, דכתיב: +תהלים פא+ עדות ב**יה**וסף שמו

**12) מסכת מנחות דף כט עמוד ב**

מאי דכתיב: +ישעיהו כ"ו+ בטחו ביי' עדי עד כי ביה יי' צור עולמים?... הוי אומר: **העולם הזה בה"י, והעולם הבא ביו"ד.**

**13) תהלים פרק קטו**

(יז) לא המתים יהללו **י-ה** ולא כל ירדי דומה:

**14) הגדה של פסח (ע"פ הלקח והלבוב, הגדה של פסח עמ' ה)**

רשע מה הוא אומר: מה העבודה הזאת **לכם**?

**15) במדבר פרק יג פסוק טז**

ויקרא משה להושע בן נון יהושע:

**16) רש"י במדבר פרק יג פסוק טז**

(טז) ויקרא משה להושע וגו' - התפלל עליו **י-ה** יושיעך מעצת מרגלים

**17) שולחן ערוך אורח חיים סימן רלא, סעיף א**

וכן בכל מה שיהנה בעולם הזה, לא יכוין להנאתו, אלא לעבודת הבורא יתברך, כדכתיב: **בכל דרכיך דעהו** (משלי ג, ו) ואמרו חכמים: כל מעשיך יהיו לשם שמים, שאפילו דברים של רשות, כגון האכילה והשתיה וההליכה והישיבה והקימה והתשמיש והשיחה וכל צרכי גופך, יהיו כולם לעבודת בוראך, או לדבר הגורם עבודתו...וכשרואה דבר שיביא לידי עבודת הבורא יתברך יעשהו, ואם לאו לא יעשהו; ומי שנוהג כן, עובד את בוראו תמיד.

**18) תלמוד בבלי מסכת עירובין דף יח עמוד ב**

ואמר רבי ירמיה בן אלעזר: מיום שחרב בית המקדש **דיו לעולם שישתמש בשתי אותיות**, שנאמר +תהלים ק"נ+ כל הנשמה תהלל **י-ה** הללוי-ה.

**19) איכה – פרק א**

**ג** גָּלְתָה יְהוּדָה מֵעֹנִי, וּמֵרֹב עֲבֹדָה הִיא יָשְׁבָה בַגּוֹיִם, לֹא מָצְאָה מָנוֹחַ; **כָּל רֹדְפֶיהָ הִשִּׂיגוּהָ, בֵּין הַמְּצָרִים.**

**20) תהלים פרק קיח**

(ה) מן המצר קראתי **י-ה** ענני במרחב **י-ה**:

1. מאת ר' אברהם יצחק ברומברג [↑](#footnote-ref-1)
2. מהרי"ד מבעלזא עה"ת ומועדים, עמ' קמג [↑](#footnote-ref-2)